Rein Sikk

Rein Sikk (sündinud 26. juunil 1961 Tallinnas) on eesti ajakirjanik.

 Haridus 
Ta on õppinud Tallinna 21. Keskkoolis. 1984. aastal lõpetas ta Tartu Riikliku Ülikooli filoloogiateaduskonna ajakirjanduse erialal."Tartu Riiklik Ülikool" nr 20, 29. juuni 1984. Lk 2

 Töökäik 
Sikk on töötanud ajalehtedes Punane Täht, Rahva Hääl, Eesti Sõnumid, Virumaa Teataja, Eesti Päevaleht, Kadrina vallalehes Kodukant ja Maaleht.

Kokku on Rein Sikk kirjutanud Eesti Päevalehes ja Maalehes ligi 4000 artiklit.  

Ta on teinud kaastööd kõigile Eesti telekanalitele reporterina ning olnud saadete "Viru regi", "A4" saatejuht. Ta oli Vikerraadio "Vikerhommiku", "Argipäevasaate" üks saatejuhte. On Vikerraadio päevakommentaaride üks autoreist. 

Sikk on õpetanud ajakirjandust nii Tartu Ülikoolis, Kadrina Keskkoolis kui ka arvukail koolitustel nii ajakirjandushuvilistele kui ka vallalehtede toimetajatele.

Rein Sikk mängis peaosa (ahviks muutunud poissi) Virve Aruoja 1966. aastal Eesti Telefilmis valminud filmis "Peegliahv".https://maaleht.delfi.ee/artikkel/72238433/rein-sikk-ei-taha-enam-ahv-olla Rein Sikk: Ei taha enam ahv olla!

 Tunnustus 
 2010 – aasta ajakirjanik (Eesti Ajakirjanike Liit)"2010. aasta parimaks ajakirjanikuks valiti Rein Sikk" ERR, 16.05.2011
 2012 – aasta ajakirjanik (Eesti Ajalehtede Liit)"Möödunud aasta ajakirjanikuks valiti Rein Sikk" ERR, 01.03.2013
 2018 – Lääne-Virumaa kultuuripärl (Eesti Kultuurkapital)
 2022 – Lääne-Viru Omavalitsuste Liidu kuldne vapimärk
 2023 – Valgetähe V klassi teenetemärk

 Raamatud 
 "Kümme juhtumit, mis vapustasid reporterit ehk kuidas kirjutada head reportaaži", Tallinn : Eesti Päevaleht, 2007. 
 "Minu Ugrimugri: uskumatud seiklused soome-ugri ilmas",  Tartu: Petrone Print, 2010.
 "Ajalehe anatoomia: armastav ja vihkav teekond reporterite suurima saladuseni", Tallinn: Menu Kirjastus, 2013.
 "Vihaga, kuid vihata: Eesti rahva esimene sauna-aabits", Tallinn: Tammerraamat, 2015.
 "Minu Virumaa: üks poiss, üks vanne, üks maa", Tartu: Petrone Print, 2018.
 "50 praktilist saunanippi + 3 erilist lisaks", Tallinn Ekspress Meedia, 2020
 "Sauna vägi", Tallinn: Hea Lugu, 2023

 Isiklikku 
Tema ema Milvi Sikk ja isa Rein Sikk olid samuti ajakirjanikud.

Rein Sikk elab Kadrinas. Ta on abielus, peres on poeg ja tütar.

Sikk on Tarvanpää rahvatantsuseltsi, Kadrina Saunaklubi KSK, Rakvere ooperiklubi ja antiooperiklubi liige. Heade Mõtete Instituudi direktor.

Sauna-aasta 2023 idee autor, tänu millele kuulutati ta Jõhvi Keskraamatukogu poolt Eesti saunaministriks.  

 Viited 

 Välislingid 

 Eesti sai nädalavahetusel uue ministri: Rein Sikk lubab tegutseda vihaga, kuid vihata, Maaleht 22. mai 2023
 REIN SIKK 60 | Lihtsa maainimese suur sünnipäev, Maaleht 1. juuli.2021
 "Rein Sikk taas Eesti Päevalehes" Ärileht, 9. aprill 2005

Kategooria:Eesti ajakirjanikud
Kategooria:Valgetähe V klassi teenetemärgi kavalerid
Kategooria:Tartu Ülikooli filoloogiateaduskonna vilistlased
Kategooria:Sündinud 1961